 (ஆற்றாளெனக் கவன்றாட்கு ஆற்றுவல் என்பதுபடச் சொல்லியது. ) நனவினா னல்கா தவரைக் கனவினாற் ( )  நனவினான் நல்காதவரை கனவினாற் காண்டலி னுண்டென் னுயிர். (03)  காண்டலின் உண்டு என் உயிர். [தொடரமைப்பு: நனவினான் நல்காதவரை, கனவினாற் காண்டலின் என் உயிர் உண்டு. ]     ]  இதன்பொருள் நனவினான் நல்காதவரை= நனவின்கண் வந்து தலையளி செய்யாதாரை; கனவினாற் காண்டலின் என் உயிர் உண்டு= யான் கனவின்கட் கண்ட காட்சியானே என் உயிருண்டாகாநின்றது, எ-று.  உரை விளக்கம் மூன்றன் உருபுகள் ஏழன் பொருண்மைக்கண் வந்தன. அக்காட்சியானே, யான் ஆற்றியுளேனாகின்றேன், நீ கவலல் வேண்டா வென்பதாம். குறள் 1214 ( கனவினானுண்) 